Komission asetus (EY) N:o 17/97, - annettu 8 päivänä tammikuuta 1997, - yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II, III ja IV muuttamisesta -



Virallinen lehti nro L 005 , 09/01/1997 s. 0012 - 0016



KOMISSION ASETUS (EY) N:o 17/97, annettu 8 päivänä tammikuuta 1997, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II, III ja IV muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1), sellaisena kuin se on viimeksi muutettuna komission asetuksella (EY) N:o 2034/96 (2), ja erityisesti sen 6, 7 ja 8 artiklan, sekä katsoo, että asetuksen (ETY) N:o 2377/90 mukaisesti jäämien enimmäismäärät on määritettävä kaikille farmakologisesti vaikuttaville aineille, joita käytetään yhteisössä elintarvikkeita tuottavien eläinten hoitoon tarkoitetuissa eläinlääkkeissä, jäämien enimmäismäärät olisi vahvistettava vasta, kun eläinlääkekomitea on tutkinut kaikki merkitykselliset tiedot kyseisen aineen jäämien turvallisuudesta eläinperäisten elintarvikkeiden kuluttajille ja jäämien vaikutuksista elintarvikkeiden teolliseen jalostukseen, vahvistettaessa enimmäismääriä eläinperäisissä elintarvikkeissa oleville eläinlääkejäämille on tarpeen määritellä ne eläinlajit, joissa näitä jäämiä voi esiintyä, sallitut pitoisuudet jokaiselle hoidetusta eläimestä saadulle lihaskudokselle (kohdekudos) ja jäämien valvonnan kannalta merkityksellisen jäämän luonne (merkkijäämä), jäämien valvonnassa yhteisön asianmukaisen lainsäädännön mukaisesti jäämien enimmäismäärät on yleensä vahvistettava maksan ja munuaisten kohdekudoksille; kansainvälisessä kaupassa maksa ja munuaiset yleensä poistetaan ruhosta, ja tämän vuoksi enimmäismäärät olisi vahvistettava myös lihas- ja rasvakudokselle, munivalle siipikarjalle, maitoa tuottaville eläimille ja mehiläisille annettavaksi tarkoitettujen eläinlääkkeiden osalta enimmäismäärät olisi vahvistettava myös munille, maidolle ja hunajalle, eprinomektiini olisi lisättävä asetuksen (ETY) N:o 2377/90 liitteeseen I, sinkkiasetaatti, sinkkikloridi, sinkkiglukonaatti, sinkkioleaatti, sinkkistearaatti, klooriheksidiini, glyseroliformiaatti, hesperidiini, hesperidiinimetyylikalkoni, menbutoni ja kvatresiini olisi lisättävä asetuksen (ETY) N:o 2377/90 liitteeseen II, tieteellisten tutkimusten loppuunsaattamiseksi flumekiini, doksisykliini ja albendatsolisulfoksidi olisi lisättävä asetuksen (ETY) N:o 2377/90 liitteeseen III, klorpromatsiinin osalta ei ilmeisesti voida vahvistaa jäämien enimmäismäärää, koska sen jäämät eläinperäisissä elintarvikkeissa ovat niiden enimmäismäärästä riippumatta uhka kuluttajan terveydelle; tämän vuoksi klorpromatsiini olisi lisättävä asetuksen (ETY) N:o 2377/90 liitteeseen IV, olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty neuvoston direktiivin 81/851/ETY (3) mukaisesti, sellaisena kuin se on viimeksi muutettuna direktiivillä 93/40/ETY (4), ja tässä asetuksessa säädetyt toimenpiteet ovat pysyvän eläinlääkekomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet I, II, III ja IV tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä tammikuuta 1997. Komission puolesta Martin BANGEMANN Komission jäsen (1) EYVL N:o L 224, 18.8.1990, s. 1 (2) EYVL N:o L 272, 25.10.1996, s. 2 (3) EYVL N:o L 317, 6.11.1981, s. 1 (4) EYVL N:o L 214, 24.8.1993, s. 31 LIITE Muutetaan asetus (ETY) N:o 2377/90 seuraavasti: A. Muutetaan liite I seuraavasti: 2. Antiparasiittiset aineet 2.3. Sisä- ja ulkoloisiin vaikuttavat aineet 2.3.1. Avermektiinit >TAULUKON PAIKKA> B. Muutetaan liite II seuraavasti: 1. Epäorgaaniset kemialliset yhdisteet >TAULUKON PAIKKA> 2. Orgaaniset kemialliset yhdisteet >TAULUKON PAIKKA> C. Muutetaan liite III seuraavasti: 1. Anti-infektiiviset aineet 1.2. Antibiootit 1.2.6. Kinolonit >TAULUKON PAIKKA> 1.2.8. Tetrasykliinit >TAULUKON PAIKKA> 2. Antiparasiittiset aineet 2.1. Endoparasiitteihin vaikuttavat aineet 2.1.1. Bentsimidatsolit ja probentsimidatsolit >TAULUKON PAIKKA> D. Muutetaan liite IV seuraavasti: Luettelo farmakologisesti vaikuttavista aineista, joiden jäämiä varten ei ole mahdollista vahvistaa enimmäismääriä "8. Klorpromatsiini".